Document ID: 32014D0143

NÕUKOGU OTSUS,
11. märts 2014,
Euroopa Liidu nimel võetava seisukoha kohta Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppega moodustatud ühises põllumajanduskomitees seoses kõnealuse komitee otsuse nr 2/2003 muutmisega
(2014/143/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,
võttes arvesse Euroopa Komisjoni ettepanekut
ning arvestades järgmist:
(1)
Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (1) („kokkulepe”) jõustus 1. juunil 2002.
(2)
Kokkuleppe artikliga 6 moodustatakse ühine põllumajanduskomitee („komitee”), mis vastutab kokkuleppe haldamise eest ning tagab selle laitmatu toimimise.
(3)
Kooskõlas kokkuleppe artikli 6 lõikega 4 võttis komitee otsusega nr 1/2003 vastu oma töökorra. (2)
(4)
Komitee otsusega nr 2/2003 (3) moodustati kooskõlas kokkuleppe artikli 6 lõikega 7 kokkuleppe lisade haldamiseks mitu töörühma, sealhulgas kaitstud päritolunimetuste ja kaitstud geograafiliste tähiste küsimustega tegelev töörühm („KPN/KGT töörühm”), ja kiideti heaks nende pädevus. Vastavalt selle otsuse lisale on KPN/KGT töörühma peamine eesmärk uurida kaitstud päritolunimetuste ja kaitstud geograafiliste tähiste vastastikust kaitset.
(5)
2011. aastal sõlmisid liit ja Šveits kokkuleppe päritolunimetuste ja geograafiliste tähiste kaitse kohta, (4) millega muudeti kokkulepet, lisades sellele 12. lisa, mis käsitleb põllumajandustoodete ja toiduainete päritolunimetuste ja geograafiliste tähiste kaitset.
(6)
KPN/KGT töörühm kohtus, et käsitleda eelkõige komitee otsuse nr 2/2003 muutmist seoses töörühma pädevusega, et võtta arvesse kõnealust kokkuleppe muutmist.
(7)
On asjakohane määrata kindlaks liidu nimel komitees võetav seisukoht seoses otsuse nr 2/2003 muutmisega.
(8)
Seetõttu peaks liidu seisukoht komitees tuginema lisatud otsuse eelnõule,
ON VASTU VÕTNUD KÄESOLEVA OTSUSE:
Artikkel 1
Seisukoht, mis võetakse liidu nimel ühises põllumajanduskomitees, tugineb käesolevale otsusele lisatud komitee otsuse eelnõul..
Tehnilisi muudatusi nimetatud otsuse eelnõus võivad liidu esindajad komitees teha ilma nõukogu täiendava otsuseta.
Artikkel 2
Komitee otsus avaldatakse Euroopa Liidu Teatajas.
Artikkel 3
Käesolev otsus jõustub Euroopa Liidu Teatajas avaldamise päeval.
Brüssel, 11. märts 2014

Labels: 17
5
3
6
18
15